**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**Олöм вылö быть колана да тöдчана лекарствояс лыддьöгö пыртöм лекарственнöй средствояслöн донъяс вылö чукöрöн вузасян медпозяна да торйöн вузасян медпозяна содтöд ыджда вынсьöдöм йылысь**

«Олöм вылö быть колана да тöдчана лекарствояс вылö донъяс государство боксянь бурджыка ладмöдöм йылысь» Россия Федерацияса Правительстволöн 2009 во моз тöлысь 8 лунся 654 №-а, «Лекарственнöй средствояс вылö донъяс государство боксянь ладмöдöм йылысь» 2001 во вöльгым тöлысь 9 лунся 782 №-а, «Донъяс (тарифъяс) государственнöя ладмöдöм кузя мераяс йылысь» 1995 во рака тöлысь 7 лунся 239 №-а шуöмъяс, «Олöм вылö быть колана да тöдчана лекарствояс вылö производительясöн збыль вузалан донъяс дорö чукöрöн вузасян медпозяна да торйöн вузасян медпозяна содтöд ыджда Россия Федерацияса олöмö пöртысь власьт органъясöн арталан методика вынсьöдöм йылысь» Федеральнöй службалöн 2009 во öшым тöлысь 11 лунся 442-а №-а тшöктöд, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд серти

ТШÖКТА:

1. Индыны да пыртны уджö олöм вылö быть колана да тöдчана лекарствояс лыддьöгö пыртöм лекарственнöй средствояслöн донъяс вылö чукöрöн вузасян медпозяна да торйöн вузасян медпозяна содтöд ыджда содтöдын индöм мында.

2. Тайö тшöктöдыс вынсялö сiйöс официальнöя йöзöдан лунсянь дас лун бöрын.

**Юрнуöдысь А.И.Шеремет**

Сыктывкар

2010 вося урасьöм тöлысь 26 лун

10/4 №

Коми Республикаса тариф службалöн

2010 во урасьöм тöлысь 26 лунся 10/4 №-а

тшöктöд дорö

СОДТÖД

Олöм вылö быть колана да тöдчана лекарствояс лыддьöгö пыртöм лекарственнöй средствояслöн донъяс вылö чукöрöн вузасян медпозяна да торйöн вузасян медпозяна содтöд ыджда

|  |  |  |  |
| --- | --- | --- | --- |
| Муниципальнöй юкöн | Дон серти группа | Медпозяна содтöд ыджда (вöчысьлöн збыль вузалан дон дорö прöчентъясöн) | |
| чукöрöн вузалан | торйöн вузалан |
| I зона | | | |
| «Сыктывкар» кар кытш  «Койгорт» муниципальнöй район  «Луздор» муниципальнöй район  «Сыктыв» муниципальнöй район  «Княжпогост» муниципальнöй район  «Кöрткерöс» муниципальнöй район  «Кулöмдiн» муниципальнöй район  «Сыктывдiн» муниципальнöй район  «Емдiн» муниципальнöй район | 50 шайтöдз | 14 | 24 |
| 50 шайтсянь 500 шайтöдз | 12 | 22 |
| 500 шайтысь унджык | 11 | 19 |
| II зона | | | |
| «Мылдiн» муниципальнöй район  «Удора» муниципальнöй район  «Ухта» кар кытш  «Вуктыл» муниципальнöй район  «Сосногорск» муниципальнöй район | 50 шайтöдз | 15 | 25 |
| 50 шайтсянь 500 шайтöдз | 13 | 23 |
| 500 шайтысь унджык | 12 | 19 |
| III зона | | | |
| «Печора» муниципальнöй район  «Изьва» муниципальнöй район | 50 шайтöдз | 17 | 27 |
| «Чилимдiн» муниципальнöй район | 50 шайтсянь 500 шайтöдз | 14 | 24 |
| 500 шайтысь унджык | 13 | 20 |
| IV зона | | | |
| «Инта» кар кытш  «Усинск» кар кытш | 50 шайтöдз | 19 | 28 |
| 50 шайтсянь 500 шайтöдз | 16 | 26 |
| 500 шайтысь унджык | 14 | 21 |
| V зона | | | |
| «Воркута» кар кытш | 50 шайтöдз | 21 | 30 |
| 50 шайтсянь 500 шайтöдз | 18 | 27 |
| 500 шайтысь унджык | 15 | 22 |

Пасйöдъяс.

1. Производительлöн збыль вузалан дон улын гöгöрвосьö дон (содтöд дон вылö воттöг), кутшöмöс индö лекарственнöй средствояссö вöчысь российскöй производитель вузöс вылö сопроводительнöй документацияын (накладнöйясын да с.в.), а лекарственнöй средствояссö вöчысь суйöрсайса производитель – вузöс вылö сопроводительнöй документацияын (тшöт-фактураын да с.в.), мый подув вылын оформитöны груз вылö таможеннöй декларация грузсö таможня пыр оформитöмкöд йитчöм рöскод тöд вылö босьтöмöн (таможня пыр оформитöмысь таможеннöй пошлина да öктас мынтöмöн) (Олöм вылö быть колана да тöдчана лекарствояс вылö донъяс государство боксянь ладмöдöм йылысь положениелöн 15 пункт, мый вынсьöдöма Россия Федерацияса Правительстволöн 2001 во вöльгым тöлысь 9 лунся 782 №-а шуöмöн).

2. Индöм медпозяна содтöдъясöн вöдитчöны сэк, кор чукöрöн вузасян организацияяс да (либö) аптечнöй учреждениеяс олöм вылö быть колана да тöдчана лекарствояс лыддьöгö пыртöм лекарственнöй средствояслöн вузалан донъяс вылö индöны содтöд донъяс, сы лыдын индöм лекарственнöй средствояс коляс вылö, кутшöмъясöс эз ло вузалöма тайö тшöктöдыс вынсявтöдз.

Исакова 3 359 пас